Държавен вестник, бр. 94, 2011 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  94
НАРЕДБА
за аварийно планиране и аварийна готов­
ност при ядрена и радиационна авария 
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се определят:
1. условията и редът за разработване на 
аварийни планове;
2. лицата, които прилагат аварийните 
планове, и техните задължения;
3. действията и мерките за ограничаване 
и ликвидиране на последиците от ядрена или 
радиационна авария, наричана по-нататък 
„авария“;
4. начините за информиране на населението;
5. редът за поддържане и проверка на ава­
рийната готовност.
(2) С наредбата се определя и редът за 
взаимодействие между лицензианта или ти­
туляря на разрешение по Закона за безопасно 
използване на ядрената енергия (ЗБИЯЕ) и 
централните и териториалните органи на из­
пълнителната власт при прилагане на мерките 
по ал. 1, т. 3.
Чл. 2. (1) Действията и мерките за огра­
ничаване и ликвидиране на последиците от 
авария се планират, определят и прилагат 
въз основа на оценката на радиационния 
риск и вида на съоръжението, категорията 
на радио­активния източник, обекта или дей­
ността, пораждащи риска, както и от класа на 
аварийната обстановка, наричана по-нататък 
„аварийна обстановка“. Методът на пресмятане 
на категорията на радиоактивния източник е 
дадена в приложение № 1.
(2) За оптимизиране на изискванията към 
действията и мерките по ал. 1 и за целите на 
аварийното планиране обектите, съоръжени­
ята и дейностите се категоризират в една от 
следните рискови категории:
1. рискова категория I – ядрени съоръже­
ния, в които постулирани изходни събития на 
площадката, включително изходни събития с 
много малка вероятност за възникване, могат 
да доведат до авария с тежки детерминистични 
ефекти извън площадката;
2. рискова категория II – ядрени съоръже­
ния, в които постулирани изходни събития на 
площадката могат да доведат до облъчване на 
лица извън площадката, което налага прила­
гане на неотложни защитни мерки;
3. рискова категория III – ядрени съоръ­
жения и обекти с радиоактивни източници, 
в които постулирани аварийни събития на 
площадката могат да доведат до облъчване 
или радиоактивно замърсяване на околната 
среда над установените граници, при което 
се налага прилагане на неотложни защитни 
мерки само в границите на площадката;
4. рискова категория IV – дейности с ядрени 
материали и радиоактивни източници, които 
могат да доведат до възникване на авария 
на място, което предварително не може да 
бъде предвидено и определено, като превоз 
на ядрени материали и радиоактивни веще­
ства, дейности с гама-дефектоскопи и други 
преносими опасни източници, включително 
дейности с опасни източници, придобити 
незаконно;
5. рискова категория V – обекти и дейности, 
които не са пряко свързани с радиоактивни из­
точници, но при които има голяма вероятност 
вследствие на тяхната дейност да се стигне 
до радиоактивно замърсяване на продукция 
и до неконтролирано разпространение на ра­
диоактивни вещества в резултат на аварийни 
събития, възникнали в съоръжения от рискови 
категории I и II или по други причини, при 
които се налага прилагане на защитни мерки.
(3) В отделните рискови категории се включ­
ват следните обекти, съоръжения и дейности:
1. към рискова категория I:
а) ядрени реактори с топлинна мощност, 
по-голяма от 100 MW;
б) хранилища за отработено ядрено гори­
во с обща активност по 137Cs, по-голяма от 
0,1.1018 Bq, или съдържащо ядрен материал в 
количество, еквивалентно на това в активната 
зона на ядрен реактор с топлинна мощност 
3000 MW;
в) ядрени съоръжения и обекти, в които 
има дисперсни радиоактивни материали (теч­
ности, газове, прахообразни, горими, разтво­
рими, пирофорни материали) в количества, 
достатъчни при разпространение в околната 
среда да доведат до тежки детерминистични 
ефекти извън площадката; 
2. към рискова категория II:
а) ядрени реактори с топлинна мощност, 
по-голяма от 2 MW и по-малка или равна 
на 100 MW;
б) хранилища за отработено ядрено гориво, 
които съдържат отработено ядрено гориво, 
изискващо активно охлаждане;
в) ядрени съоръжения, разположени на 
площадката на разстояние, по-малко или 
равно на 500 m от границите на защитената 
зона, в които е възможно настъпване на не­
контролируема верижна реакция на делене;
г) ядрени съоръжения и обекти, в които има 
дисперсни радиоактивни материали (течности, 
газове, прахообразни, горими, разтворими, 
пирофорни материали) в количества, доста­
тъчни при разпространение в околната среда 
да доведат до необходимост от прилагане на 
неотложни защитни мерки извън площадката;
3. към рискова категория III:
а) ядрени реактори с топлинна мощност, 
по-малка или равна на 2 MW;